b'\n_START_ARTICLE_\nUklonska mre\xc5\xbeica\n_START_SECTION_\nOdkritje in razvoj\n_START_PARAGRAPH_\nOsnove uklona na uklonski mre\xc5\xbeici je odkril \xc5\xa1kotski matematik in astronom James Gregory (1638 \xe2\x80\x93 1675) na pti\xc4\x8djih peresih. Prvo uklonsko mre\xc5\xbeico je okoli leta 1785 izdelal izumitelj in astronom David Rittenhouse (1732 \xe2\x80\x93 1796). Uklonsko mre\xc5\xbeico je izdelal tako, da je napel lase z dvema vijakoma. Njegova mre\xc5\xbeica je bila podobna uklonski mre\xc5\xbeici, ki jo je izdelal nem\xc5\xa1ki optik in fizik Joseph von Fraunhofer (1787 \xe2\x80\x93 1826) v letu 1821. Fraunhofer je izdelal tudi uklonsko mre\xc5\xbeico iz obi\xc4\x8dajne \xc5\xbeice, ki jo je napel na nosilce. Podobno deluje vsaka drobno tkana tkanina (zgled: de\xc5\xbenik je dvorazse\xc5\xbena uklonska mre\xc5\xbeica). Uklonska mre\xc5\xbeica iz \xc5\xbeice je uporabna tudi za uklon rentgenskih \xc5\xbearkov. Uklanja pa tudi mikrovalove, elektromagnetno valovanje na podro\xc4\x8dju milimetrskih valov in nekatere valovne dol\xc5\xbeine infrarde\xc4\x8dega valovanja.'